google/wiki40b huggingface dataset:
Sekolah Kebangsaan Taman Tun Aminah 2

Pencapaian

amir zuhaizad merupakan seorang penyanyi utama kumpulan rockers
Stesen Kajang

KTM

Stesen keretapi Kajang dibuka pada 14 Ogos 1897 apabila sebahagian laluan kereta api utama, KTM Laluan Pantai Barat diantara Sungei Besi dan Kajang dibuka.
Pada dekad 1990-an, stesen ini menjalani pengubahsuaian yang menjadikan stesen ini sebahagian daripada perkhidmatan KTM Komuter bermula November 1995. Laluan ETS mula berkhidmat di stesen ini pada tahun 2008 selepas perasmian laluan ETS Seremban-KL-Ipoh. Walau bagaimanapun, perkhidmatan ETS ditamatkan di stesen ini beberapa tahun sebelum dikembalikan semula pada tahun 2015.

Projek MRT Lembah Klang

Apabila pembinaan projek MRT Lembah Klang bermula pada tahun 2010, stesen MRT telah direka menjadi stesen pertukaran antara sistem laluan MRT dan sistem KTM Komuter. Stesen baharu ini telah dibina bersebelahan stesen KTM sedia ada. Bahagian MRT dan ruang legar bersama stesen, yang sebahagiannya berada diatas landasan KTM, telah dibina ketika stesen KTM beroperasi seperti biasa sepanjang waktu pembinaan.
Stesen bersepadu ini dibuka sebahagian daripada pembukaan fasa pertama Laluan MRT Sungai Buloh-Kajang pada 16 Disember 2016. Apabila stesen bersepadu ini selesai dibina dan dibuka, struktur lama stesen KTM dirobohkan, Kaunter tiket KTM dan pejabat lain telah dipindahkan ke ruang legar bagunan baharu tersebut.

Lokasi

Stesen Sungai Buloh terletak kira-kira 1km selatan dari pekan Kajang, Selangor. Di sebelah timur stesen adalah Jalan Bukit manakala di sebelah barat stesen adalah Jalan Reko. Terletak berhampiran stesen ini adalah Taman Sri Reko, Taman Hijau, Taman Bukit, Taman Kajang Jaya, Taman Mahkota, Taman Jelita, SMK Jalan Bukit, Kuil Sri Subramaniya Swami dan Masjid India Kajang.

Perkhidmatan Bas

Bas RapidKL laluan 450, T451, T461, T462, T463 dan T464 berkhidmat di stesen ini.
Kampung Pekan Lama

Poskod

Poskod yang digunakan di Kampung Pekan Lama, Serdang, Kedah adalah 09800.
Campakamulya, Cimaung

Poskod

Poskod yang digunakan di Campakamulya adalah 40374. Terdapat buah desa di dalam daerah kecamatan Cimaung.
Kapal perang layar

Kapal perang layar atau ship of the line ialah sejenis kapal tentera laut yang dibina dari abad ke-17 sehingga pertengahan abad ke-19 bagi mengambil bahagian dalam taktik tentera laut yang dikenali sebagai baris tempur, yang mana dua kolum kapal perang yang berlawanan akan mengemudikan sebanyak mungkin kuasa tembakan di sisi. Sejak pertarungan ini hampir selalunya dimenangi oleh kapal besar yang membawa meriam paling kuat, kemajuan semulajadi adalah membina kapal layar yang terbesar dan paling kuat pada masa itu.
Dari hujung tahun 1840an, penampilan kuasa stim menyebabkan kurang kebergantungan pada angin dari layar semasa bertempur dan membawa kepada penciptaan kapal layar berbadan kayu yang ditujah bebaling; sebilangan kapal berkuasa layar tulen telah ditukar kepada mekanisme pendorong. Bagaimanapun, pengenalan frigat ironclad pada tahun 1859 menyebabkan kejatuhan kapal layar berenjin wap. Kapal perang ironclad adalah moyang kepada kapal tempur (battleship) pada abad ke-20, yang namanya sendiri adalah singkatan frasa dari "ship of the line of battle" atau, lebih lazim, "line-of-battle ship".
Istilah "ship of the line" ini tidak digunakan lagi kecuali dalam konteks sejarah, selepas kapal perang dan taktik laut berevolusi dan berubah dari pertengahan abad ke-19.
Saint-Mesmin, Vendée

Saint-Mesmin ialah sebuah komun di jabatan Vendée di wilayah Pays de la Loire barat Perancis.
Marga Sakti, Padang Jaya

Poskod

Poskod yang digunakan di Marga Sakti adalah 38657. Terdapat 8 buah desa di dalam daerah kecamatan Padang Jaya.
Kris (kumpulan muzik)

Sejarah

Kumpulan ini ditubuhkan sekitar tahun 1990 dan merupakan anak didik komposer terkenal M. Nasir. Nama asal Kris ialah Rajawali tetapi ditukar setelah terdapat sebuah kumpulan rock lain yang terlebih dahulu menggunakan nama tersebut.
Kemunculan mereka di tengah-tengah kehangatan muzik rock menguasai persada muzik tanahair seangkatan dengan kumpulan Dinamik, WOW, Blackrose, Damasutra dan Laksamana. Berbekalkan lagu berhantu Tiara, Kris tidak mengambil masa yang lama untuk menempa populariti. Dalam masa yang singkat mereka berjaya menempatkan diri sebaris dengan kumpulan-kumpulan rock yang sedia ada.

Revival of the Forgotten Rock Kapak (2012)

Kedua-dua album Kris telah dikeluarkan semula oleh LIFE Records bagi membolehkan peminat-peminat memiliki semula koleksi lagu-lagu mereka selepas 20 tahun.

Anugerah/Pencapaian

Album pertama Kris yang meletup dengan lagu Tiara telah terjual melebihi 110,000 unit sekaligus menempatkan mereka sebagai salah satu kumpulan rock baru yang paling popular ketika itu. Manakala album kedua telah mencatat jualan sekitar 50,000 unit. Pencapaian ini dianggap hebat bagi sebuah kumpulan yang baru muncul dengan satu album.
Kejayaan tertinggi Kris ialah di Juara Lagu 1991 di mana lagu Tiara telah membolot tiga hadiah iaitu Lirik Terbaik, tempat ketiga Persembahan Terbaik dan tempat ketiga Juara Lagu. Lagu ini masih kekal diminati sehingga sekarang.
Anugerah Pelakon/Penyanyi Popular 1991 yang berlangsung pada awal tahun 1992 telah menyenaraikan Kris sebagai salah satu finalis Top 5 kategori Penyanyi Berkumpulan Popular. Kategori tersebut bagaimanapun dimenangi oleh kumpulan Iklim.
Manakala Anugerah Industri Muzik (AIM) edisi pertama pada tahun 1993 turut menyenaraikan muzik video lagu dari album kedua Kris, Lagu Cenderawasih yang dibintangi pelakon Sharifah Haslinda dalam kategori Video Muzik Terbaik. Kategori tersebut dimenangi oleh muzik video lagu dari kumpulan Spring berjudul Sampai Hati.
Leuwibatu

Poskod

Poskod yang digunakan di Leuwibatu adalah 16350. Terdapat buah desa di dalam daerah kecamatan Rumpin.
Sekarwangi, Cibadak

Poskod

Poskod yang digunakan di Sekarwangi adalah 43351. Terdapat 10 buah desa di dalam daerah kecamatan Cibadak.
Bédeille, Pyrénées-Atlantiques

Bédeille merupakan sebuah komun di jabatan Pyrénées-Atlantiques di barat-daya Perancis.
Saint-Eugène (Saona e Loira)

Saint-Eugène ialah komun di jabatan Saône-et-Loire dan di kawasan Bourgogne di timur Perancis.
Brea de Tajo

Brea de Tajo merupakan sebuah kawasan perbandaran yang terletak di Sepanyol dalam wilayah Madrid
Hari Pocky & Pretz

Hari Pocky & Pretz, Ezaki Glico disamakan dengan nombor "1" dalam Pocky dan Pretz, enam "1" muncul pada 11 hari bulan 11 tahun Heisei ke-11 (11 November 1999), semenjak itu, kempen ini dijalankan setiap 11 November setiap tahun. Jepun Persatuan hari peringatan tarikh ulangtahun sijil.

Buku Guinness rekod

Merakam 1843733 tweets pada hari ini, projek ini bertujuan rekod dunia dalam bilangan Tweets yang mengandungi 'Pocky' 11/11/2012, cuba rekod dunia di Twitter ' 24 jam sehari pada Tempahan tweeted jenama (kebanyakan menyebut nama jenama di Twitter dalam 24 jam) "seperti yang telah mencapai rekod dunia Guinness, 16, glico Ezaki Tokyo Shibaura Pudong pejabat daripada ahli disahkan rasmi Carlos Martinez telah dianugerahkan pensijilan. Juga, keesokan harinya 2013, pada hari yang sama dengan rekod.
Bahasa Yakut

Pengelasan

Bahasa Yakut merupakan sebahagian keluarga bahasa Turkik Siberia termasuklah bahasa Dolgan dan Shor. Bahasa ini bercirikan aglutinatif dan memiliki keharmonian vokal seperti bahasa Turki dan banyak dipengaruhi dengan bahasa-bahasa Mongolia dan Tungus.

Taburan geografi

Bahasa Yakut biasanya dituturkan di Republik Sakha serta digunakan oleh etnik Yakut di Jajahan Khabarovsk serta diaspora-diaspora di Rusia, Turki dan serata dunia. Bahasa ini juga digunakan sebagai lingua franca dengan meluas oleh minoriti-minoriti lain di seluruh Republik Sakha. Bahkan, ramai etnik Dolgan, Evenk, Even dan Yukagir lebih banyak menggunakan bahasa Yakut berbanding bahasa-bahasa mereka sendiri. Menurut bancian pada 2002, kira-kira lapan peratus golongan dari etnik selain Yakut dikatakan memiliki kemahiran dalam berbahasa Yakut.

Kata nama

Kata-kata nama dalam bahasa Yakut memiliki bentuk tunggal dan majmuk. Bentuk majmuk dapat dibentuk melalui penambahan akhiran /-LAr/ yang boleh menjadi pelbagai bentuk seperti -лар (-lar) dan -лэр (-ler), bergantung kepada huruf terakhir kata nama tersebut. Bentuk tersebut hanya digunakan dalam konteks menerangkan sebilangan barangan secara berkumpulan dan bukan apabila bilangan barangan dijelaskan. Kata-kata nama bahasa ini tidak mempunyai unsur jantina.

Kesusasteraan

Cetakan pertama bahasa Yakut merupakan sebahagian daripada sebuah buku oleh tokoh Belanda, Nicolaas Witsen yang menampilkan 35 patah perkataan bahasa Yakut dan diterbitkan di Amsterdam pada 1692. Kemudian, lebih banyak pengembara mula menerbitkan senarai kosa kata bahasa Yakut pada abad ke-18 dan ke-19.
Perkhemahan Bangar

Pentadbiran

Dari segi pentadbiran, Perkhemahan Bangar terletak dalam Mukim Bangar. Mukim Bangar merupakan salah satu dari
38 mukim yang terdapat di Brunei. Mukim Bangar pula dari segi pentadbiran terletak dalam Daerah Temburong,
Brunei.
Abang Abu Bakar Abang Mustapha

Keluarga

Beliau telah berkahwin dengan kerabat diraja Negeri Sembilan, iaitu Tunku Maziah Tunku Mustapha pada tahun 1974 dan dikurniakan dengan 3 orang anak.
Alcaucín

Alcaucín merupakan sebuah kawasan perbandaran yang terletak di wilayah Málaga, Andalusia, Sepanyol
Klapanunggal

Poskod

Poskod yang digunakan di Klapanunggal adalah 16710. Terdapat buah desa di dalam daerah kecamatan Kelapa Nunggal.
Schwerer Gustav

Schwerer Gustav antara senjata perang yang paling diingati dan terkenal dalam kalangan masyarakat dunia adalah meriam gergasi Schwerer Gustav. Senjata rahsia Jerman yang memiliki berat 1,350 tan dan panjang 42.97 meter itu merupakan meriam paling besar pernah dicipta di dunia serta memerlukan tenaga kerja manusia seramai 1,420 orang bagi mengendali dan menggerakkannya.
Kehebatan sebenar meriam Schwerer Gustav terletak pada pelurunya yang diisi dengan bahan peledak sehingga mencecah 700 kilogram, selain mampu bergerak sejauh 48 kilometer. Oleh kerana meriam ini terlalu berat, tentera Nazi terpaksa membina landasan kereta api khas bagi membolehkannya bergerak dari satu tempat ke tempat yang lain.
Idea asal pembinaan meriam Schwerer Gustav tercetus selepas tentera Perancis yang merupakan anggota negara-negara bersekutu merancang untuk membina senjata yang mampu menembusi ketebalan dinding konkrit. Idea itu menarik perhatian Adolf Hitler yang kemudian mengarahkan kilang senjata terkenal Jerman, Krupp pada bulan Mac 1936 untuk merealisasikan hasrat tersebut, dengan pada awal tahun 1937, tentera Nazi menyalurkan dana sebanyak 10 juta mark.
Dengan memakan masa tiga tahun untuk disiapkan, meriam gergasi itu diberi nama Schwerer Gustav sebagai penghormatan kepada pemilik kilang senjata tersebut, Gustav Krupp von Bohlen und Halbach yang telah menciptanya. Senjata berkenaan telah diuji buat pertama kali oleh tentera Nazi pada tahun 1941 di Hillersleben sebelum digunakan secara rasminya pada bulan Julai 1942 di Sevastopol.
Antara kejayaan meriam ini adalah membantu tentera Nazi apabila berjaya menembusi kubu bawah tanah sedalam 30 meter yang menempatkan gudang peluru senjata Kesatuan Soviet. Selain itu, senjata unik itu turut digunakan tentera Nazi dalam Operasi Barbarossa di Rusia dan menjadi senjata pemusnah utama ketika Pertempuran Perancis.
Bagaimanapun, meriam gergasi itu jatuh ke tangan Amerika Syarikat setelah Jerman kalah dalam Perang Dunia Kedua sebelum dimusnahkan oleh AS kerana bimbang senjata hebat tersebut akan dirampas oleh Tentera Merah (Red Army).
Morienval

Morienval ialah sebuah komun di jabatan Oise di utara Perancis, wilayah Picardy.
RTB Aneka

Radio

Radio Brunei dilancarkan pada 2 Mei 1957, dan dibuka secara rasmi pada 28 Mei. Pada masa itu, Radio Brunei menyiarkan selama 45 minit setiap malam, dari pukul 20:00 hingga 20:45 BST. Pelbagai pemancar 1.2Kw tunggal hanya lima batu, yang meliputi ibu kota dan beberapa kawasan sekitarnya.
Pada tahun 1974, RTB telah meningkatkan kakitangannya kepada 171 pekerja, dan mempunyai tiga tapak transmisi. Ini memberikan liputan menyeluruh ke atas negara dan seterusnya.

Televisyen

Televisyen Brunei secara rasminya dilancarkan pada 1 Februari 1975 sebagai Channel 5 dan Channel 8.
Pada 1 Mac 1976, dua stesen gelombang menengah berkuasa tinggi di Daerah Brunei-Muara telah memulakan penghantaran, memperluaskan liputan perkhidmatan radio dan televisyen kepada hampir 100% negara.
Filem TIFFIN

Pengarah

Filem TIFFIN diarah oleh pengarah pada 2007.
Jemaras Lor

Poskod

Poskod yang digunakan di Jemaras Lor adalah 45156. Terdapat buah desa di dalam daerah kecamatan Klangenan.
Hubungan luar negeri Filipina

Hubungan luar Filipina berasaskan perdagangan dengan negara-negara lain serta kebajikan 10 juta orang Filipina yang tinggal di luar negara. Sebagai negara pengasas dan anggota aktif Pertubuhan Bangsa-Bangsa Bersatu, Filipina pernah dipilih beberapa kali untuk menyertai Majlis Keselamatan. Carlos P. Romulo merupakan bekas Presiden Perhimpunan Am Pertubuhan Bangsa-Bangsa Bersatu. Filipina aktif dalam Majlis Hak Asasi Manusia serta misi pengamanan, khususnya di Timor Leste.
Di samping menganggotai PBB, Filipina juga merupakan negara pengasas ASEAN (Persatuan Negara-Negara Asia Tenggara), sebuah pertubuhan yang direka bagi mengukuhkan hubungan serta memupuk pembangunan ekonomi dan kebudayaan di kalangan negara-negara Asia Tenggara. Filipina telah menjadi tuan rumah bagi beberapa sidang kemuncak ASEAN serta banyak menyumbang kepada hala tuju dan dasar-dasar blok serantau.
Filipina menghargai hubungan dengan Amerika Syarikat. Ia menyokong AS ketika Perang Dingin dan Perang terhadap Keganasan serta merupakan sekutu utama luar NATO. Biarpun sejarah begitu muhibah, namun dari masa ke semasa timbul kontroversi berkenaan kehadiran bekas pangkalan tentera Amerika Syarikat di Teluk Subic dan Clark serta Perjanjian Angkatan Melawat. Jepun selaku penyumbang terbesar bantuan pembangunan rasmi kepada Filipina, dianggap sebagai kawan. Biarpun masih ada ketegangan bersejarah tentang isu-isu seperti penderitaan wanita penghibur, namun kemarahan yang tercetus oleh memori Perang Dunia Kedua sudah banyak reda.
Hubungan dengan negara-negara lain pada umumnya positif. Perkongsian nilai-nilai demokrasi memudahkan hubungan dengan negara-negara Barat dan Eropah sementara persamaan kepentingan ekonomi membantu hubungan dengan negara-negara membangun yang lain. Hubungan sejarah dan kebudayaan juga menjadi penjalin hubungan dengan negara Sepanyol. Biarpun terjejas oleh isu-isu seperti penindasan dan kesan perang terhadap buruh Filipina, namun hubungan dengan negara-negara Timur Tengah mesra seperti yang dicerminkan oleh dua juta orang Filipina yang masih diambil kerja di rantau tersebut.
Kini ancaman komunis sudah lama reda, maka hubungan Filipina dengan China yang tegang pada 1950-an sudah banyak meningkat. Namun isu-isu berkenaan Taiwan, Kepulauan Spratly, dan kebimbangan atas meluasnya pengaruh tetap menyemai rasa berjaga-jaga. Dasar luar baru-baru ini bertumpu pada hubungan ekonomi dengan negara-negara jiran Asia Tenggara dan Asia Pasifik.
Filipina merupakan ahli aktif Sidang Kemuncak Asia Timur (EAS), Kerjasama Ekonomi Asia-Pasifik (APEC), Kesatuan Latin, Kumpulan 24, dan Pergerakan Negara-Negara Berkecuali (NAM). Ia juga ingin mengeratkan hubungan dengan negara-negara Islam dengan berkempen untuk diberi status pemerhati di Pertubuhan Kerjasama Islam (OIC).
Bela Pratapgarh

Demografik 2001

Menurut bancian India pada tahun 2001, Bela Pratapgarh memiliki bilangan penduduk seramai 71,835. Dari jumlah tersebut, kaum lelaki membentuk 53% dari jumlah keseluruhan populasi dan wanita seramai 47%.

Pendidikan 2011

Menurut bancian India pada tahun 2001 Bela Pratapgarh memiliki kadar pendidikan (kebolehan membaca) 73%, melebihi kadar purata kebangsaan 59.5%; dengan 57% lelaki dan 43% wanita mampu membaca. 13% dari populasi berusia di bawah 6 tahun. (2001)
Bukit Keledang (Terengganu)

Bukit Keledang, Terengganu merupakan sebuah bukit kecil dipinggiran bandar Kuala Terengganu. Terdapat beberapa pusara silam di sini yang terletak di puncak bukit, kebanyakannya rosak dan sukar dikenali. Adalah dipercayai bahawa Bukit Keledang telah digunakan sebagai tempat perkuburan pemerintah awal Terengganu.
Bukit Keledang pernah menjadi pengkalan bagi pedagang yang memunggah hasil dari hulu sungai Terengganu pada abad ke-18.
Ia juga pernah menjadi tapak asal istana Sultan Terengganu pertama, iaitu Sultan Zainal Abidin I (1708 - 1733M) yang mendirikan sebuah istana dan sebuah kota yang dikenali sebagai kota lama.
Ia juga menjadi makam janazah Nang Zainab (Cik Puan Besar), permaisuri Sultan Zainal Abidin II dan pembesar dan kaum kerabat diraja yang lain.
Jeranglah Tinggi

Poskod

Poskod yang digunakan di Jeranglah Tinggi adalah 38511. Terdapat 18 buah desa di dalam daerah kecamatan Manna.
Guy Fawkes

Guy Fawkes (disebut /ˈɡaɪ ˈfɔːks/; 13 April 1570 – 31 Januari 1606), juga dikenali sebagai Guido Fawkes, merupakan seorang penganut Katolik England yang terlibat dalam Gunpowder Plot ("Rancangan Mesiu") yang terkenal pada tahun 1605. 

Ringkasan

Fawkes dilahirkan dan dibesarkan di York, England. Ayahnya meninggal ketika Fawkes berusia lapan tahun, di mana ibunya mengahwini seorang penganut Katolik yang kuat selepas itu. Dia memeluk mazhab baru tersebut dan kemudiannya berhijrah ke Eropah untuk menyertai Perang Lapan Puluh Tahun di pihak Sepanyol menentang golongan Belanda Reformasi Protestan di Negeri-Negeri Pamah. Dia merantau ke Sepanyol untuk meraih sokongan bagi mengadakan pemberontakan Katolik di England namun dia tidak berjaya melakukan demikian.
Fawkes kemudiannya berjumpa Thomas Wintour yang turut pulang bersamanya ke England. Wintour pula memperkenalkannya kepada Robert Catesby yang merancang mahu membunuh Raja James I serta melantik semula raja yang bermazhab Katolik menaiki takhta England. Mereka menyewa sebuah bilik di bawah Dewan Pertuanan, sementara Fawkes ditugaskan menjaga simpanan serbuk letupan mereka di sana. Pihak berkuasa bergegas mencari serata Istana Westminster pada awal hari 5 November selepas mereka diberitahu sepucuk surat yang tidak bernama dan menemui Fawkes menjaga bahan letupan tersebut. Selama beberapa hari berikutnya, dia disoal siasat serta diseksa sehingga dia membuat pengakuan. Pada hari Fawkes bakal dihukum iaitu 31 Januari, dia terjatuh dari tapak gantungannya sehingga terpatah lehernya lalu kematiannya melepaskannya dari hukuman yang lebih mengerikan.

Malam Guy Fawkes

Fawkes dikaitkan dengan Rancangan Mesiu (Gunpowder Plot) yang gagal, dan kegagalan tersebut diraikan di Britain setiap tahun setiap 5 November. Keraian Malam Guy Fawkes ini disambut dengan membakar patung yang menyerupainya di atas unggun api yang besar beserta pertunjukan bunga api.
Chyna

Chyna (Nama Joan Marie Laurer; dilahirkan pada 27 Disember 1970 - 20 April 2016) adalah seorang ahli gusti profesional Amerika, pelakon, model glamor, ahli bina badan dan pelakon filem lucah.
Laurer mula menjadi terkenal dalam promosi ahil gusti profesional dalam World Wrestling Federation pada tahun 1997, di mana beliau diletakkan di bawah nama gelanggang Mary David dan telah diiktiraf sebagai "Ninth Wonder of the World" (André the Giant diiktiraf sebagai yang kelapan). Salah seorang ahli pengasas bangunan gelanggang  D-Generation X , mengadakan WWF Intercontinental Championship (satu-satunya pelaku perempuan yang berbuat demikian) dua kali dan WWF Women's Championship sekali. Beliau juga merupakan wanita pertama yang mengambil bahagian di Royal Rumble dan dalam acara King of the Ring, dan juga muncul sebagai pencabar nombor satu untuk WWF Championship. Dengan kemenangan perseorangan ke atas beberapa beberapa ahli gusti lelaki terkemuka - termasuk juara dunia beberapa kali iaitu Triple H, Kurt Angle, Chris Jericho dan Jeff Jarrett – Chyna telah meninggalkan "legasi yang berkekalan sebagai peserta wanita yang paling dominan sepanjang masa". Selepas meninggalkan WWF pada tahun 2001, Chyna bergusti sekali-sekala, di New Japan Pro Wrestling pada tahun 2002 dan Total Nonstop Action Wrestling pada tahun 2011.
Di luar gusti, Laurer muncul dalam majalah Playboy dua kali, serta pelbagai rancangan televisyen dan filem. Pada tahun 2005, Laurer adalah seorang barisan pelakon di VH1 The Surreal Life, yang membawa kepada beberapa penampilan realiti selebriti lain pada rangkaian, termasuk The Surreal Life: Fame Games pada tahun 2007 dan Celebrity Rehab dengan Dr Drew pada tahun 2008.

Kematian

Pada 20 April 2016, Laurer ditemui mati di rumahnya di Pantai Redondo, California. Dia telah mengambil ubat untuk keresahan dan insomnia. Satu kenyataan telah diposkan ke akaun Twitter beliau yang mengesahkan kematiannya.
Kampung Gual Nanas

Poskod

Poskod yang digunakan di Kampung Gual Nanas, Gurun, Kedah adalah 08300.
Negeri dan wilayah di India

India ialah sebuah negara republik persekutuan yang terdiri daripada 28 negeri dan tujuh wilayah kesatuan. Negeri-negeri dan wilayah-wilayah sendirinya turut dibahagi lagi.
Zihar

Hukum

Zihar hukumnya haram. Ini bermakna lelaki yang menziharkan isterinya dikira berdosa kerana mengharamkan perkara yang halal. Perbuatan zihar sekali imbas dapat dilihat seakan-akan ila’ kerana kedua-duanya adalah satu pernyataan untuk tidak bersetubuh dengan isteri dan persetubuhan hanya boleh dilakukan setelah membayar kifarat (denda).

Kesan menutur perkataan sedemikian

Apabila telah berlaku zihar, maka suami diharamkam bersetubuh dengan isterinya kecuali setelah membayar kifarat (denda).
Kejohanan Futsal AFC 2016

Venue

Perlawanan dimainkan di di Stadium Uzbekistan dan Stadium Universal di Tashkent.
Rucandio

Rucandio merupakan sebuah kawasan perbandaran di Sepanyol di Burgos, di komuniti autonomi Castile dan León.
Syafie Naswip

Kerjaya

Pada awal pembabitan lakonannya, Shafie hanya menemani adiknya saudaranya untuk menjalani uji bakat tetapi akhirnya beliau juga diuji bakat oleh Yasmin Ahmad bagi membawakan watak sebagai Mukhsin. Shafie turut menyertai rombongan filem Mukhsin ke Festival Filem Antarabangsa Tokyo, Jepun pada 2006. Shafie menganggap Yasmin sebagai "Mak" dan kematiannya telah menyebabkan beliau terasa kehilangan yang sangat besar dalam hidupnya sehingga suatu ketika, beliau pernah terfikir untuk bersara.
Shafie telah berlakon dalam beberapa buah filem dan drama TV. Antara lakonannya yang paling diingati dan dikritik positif adalah menerusi Talentime dan Songlap sehingga menyebabkan beliau meraih dua anugerah pembantu lelaki terbaik masing-masing dalam FFM ke-22 dan FFM ke-25. Beliau mencatatkan sejarah sebagai pelakon termuda memenangi anugerah lakonan di Festival Filem Malaysia dan Anugerah Skrin untuk pelakon lelaki terbaik bagi watak Ilham di dalam drama Ilham Suci tulisan Nor Faznita Md Nor pada usia 16 tahun.
Pada tahun 2017, Shafie muncul dalam dua buah telefilem khas raya yang akan bersiaran di TV3 iaitu telefilem Ali pada 26 Jun manakala Surat Panjang Untuk Mak pada 28 Jun.

Kehidupan peribadi

Shafie bersekolah di Sekolah Menengah Gombak Setia, Gombak, Selangor. Beliau terkenal sebagai seorang yang merendah diri dan akur dengan kemampuan dirinya. Beliau hanya memilih filem berkualiti yang mempamerkan bakat lakonannya supaya tidak kelihatan stereotaip di kaca mata penonton. Kerana sudah terbiasa hidup dalam kedaifan, duit yang diterima hasil daripada lakonannya telah disimpannya dan separuhnya diberikan kepada ibu bapanya. Selain itu, beliau sering menggunakan motosikal untuk ke mana-mana. Beliau menghidap gangguan bipolar.
Beliau bertunang dengan pelakon Aishah Azman pada 7 April 2019 di Forest Valley Hall, Bandar Mahkota Cheras. Mereka mula menjalin hubungan cinta sejak 2018 dan memilih tema taman untuk majlis pertunangan mereka. Majlis itu dihadiri oleh seramai 200 tetamu terdiri daripada kaum keluarga dan rakan-rakan.
Malegaon

Demografik 2001

Menurut bancian India pada tahun 2001, Malegaon memiliki bilangan penduduk seramai 409,190. Dari jumlah tersebut, kaum lelaki membentuk 51% dari jumlah keseluruhan populasi dan wanita seramai 49%.

Pendidikan 2001

Menurut bancian India pada tahun 2001 Malegaon memiliki kadar pendidikan (kebolehan membaca) 66%, melebihi kadar purata kebangsaan 59.5%; dengan 54% lelaki dan 46% wanita mampu membaca. 18% dari populasi berusia di bawah 6 tahun. (2001)